Diari Oficial de la Generalitat Valenciana


Sumari del DOGV 9675, del 04-09-2023 (2023/8962)

Anunci sobre declaració de caducitat del PAI avinguda d'Espanya nord-oest i proposta de liquidació.
---------------------------------------------------------------------------------------------------

### Dades del document

Número de DOGV
:   9675

Data del DOGV
:   04-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8962


Data del document
:   16-08-2023

Organisme emissor
:   Ajuntament de Corbera

Tipus de document
:   Anunci

Descriptors 

:   * pla d'urbanisme
    * administració local

Anunci sobre declaració de caducitat del PAI avinguda d'Espanya nord-oest i proposta de liquidació. [2023/8962]  
El Ple de l'Ajuntament, en sessió ordinària celebrada el dia 27 de juliol de 2023, va adoptar el següent acord:  
  
«Primer. En compliment de la Sentència núm. 509/2022, de 21 de juliol, dictada per TSJCV, Sala Contenciosa Administrativa, Secció Primera, es declara la caducitat del Programa d'actuació integrada, per gestió directa, de la unitat d'execució avinguda d'Espanya nord-oest, en sòl urbà d'ús residencial.  
Les conseqüències derivades de la present declaració de caducitat queden supeditades al resultat del tràmit, d'informació pública i audiència als propietaris interessats, de la proposta que es detalla a continuació.  
  
Segon. Aprovar inicialment i de manera definitiva, si no es presenten reclamacions en el període d'informació pública, la liquidació del PAI caducat, conforme amb el document redactat pels serveis tècnics municipals.  
  
Tercer. Sotmetre a informació pública la següent proposta, amb vista a determinar les conseqüències derivades de la declaració de caducitat del PAI avinguda d'Espanya nord-oest:  
1. Mantindre la reparcel·lació aprovada i no revertir el procés de reparcel·lació.  
2. Mantindre la classificació de sòl urbà pendent de programació.  
  
3. Promoure d'ofici la modificació puntual del PRI de millora del sector avinguda d'Espanya nord-oest, per a la subdivisió de la unitat d'execució única, segons la proposta formulada pels serveis tècnics municipals.  
4. Una vegada aprovada la subdivisió de la unitat d'execució, finalització de les obres d'urbanització en els terminis previstos en l'article 172.1, lletra a), del TRLOTUP, mitjançant la programació, per gestió directa, de les respectives actuacions integrades a desenvolupar en cadascuna de les subunitats.  
5. Declarar la impossibilitat de concessió de llicències urbanístiques d'edificació i segregació fins a l'aprovació de la subdivisió de la unitat d'execució i la subsegüent programació. Respecte de l'edificació en construcció, l'ocupació quedarà condicionada al compliment previ del deure de completar la urbanització en els termes fixats en la llicència d'edificació.  
  
Quart. El període d'informació pública i audiència als propietaris afectats, previst en els apartats anteriors, serà de quaranta-cinc dies hàbils, computable a partir del dia 1 d'octubre de l'any en curs, prèvia notificació a tots els propietaris i publicació d'anunci en el Butlletí Oficial de la Província.  
La documentació redactada pels serveis tècnics municipals, en compliment del que es disposa en el dispositiu segon de l'Acord plenari de 29 de març de 2023, estarà a la disposició dels interessats en el portal de transparència de l'Ajuntament i en les dependències municipals.  
  
  
Cinqué. Publicar en el DOGV l'acord de declaració de caducitat del PAI, prèvia comunicació al Registre de programes d'actuació integrada».  
  
Corbera, 16 d'agost de 2023.- L'alcaldessa: Mentxu Balaguer Pastor.